text: Vejle ansætter ny assistenttræner
  23 juli 2013 kl. 08.16
  Det, der længe har været kendt som en offentlig hemmelighed, blev i dag bekræftet. Vejle Boldklub ansætter Klebér Saarenpää som ny assistenttræner.
  Den tidligere Vejle og Aab-spiller blev i dag præsenteret som ny assistent på en 2 1/2 årig kontrakt. Klebér Saarenpää er træner i Allsvenskan-klubben Syrinaska, og tiltræder først i Vejle, når aftalen med den svenske klub udløber ved årsskiftet.
  Klebér Saarenpää spillede i Vejle fra 2007 til 2008, og var en overgang anfører. Desværre fik han ødelagt meget af tiden i Vejle, og store dele af sin fodboldkarriere af skader. Tilgangen af den 37-årige svensker skaber glæde i Vejle.
  - Vi får en utrolig spændende træner ind i Klebér Saarenpää. Vi har haft flere samtaler, og han er den helt rigtige profil for os. Klebér Saarenpää vil med sin fortid som forsvarsspiller og sine kompetencer omkring det defensive aspekt af fodboldsspillet komplementere resten af trænerteamet rigtig godt, siger Vejles træner, Tonny Hermansen.
  Vejle Boldklub tager hul på sæsonen på søndag, hvor de på hjemmebane byder Vendsyssel FF op til dans
  